62017TJ0673_INF
Απόφαση του Γενικού Δικαστηρίου (έκτο πενταμελές τμήμα)της 20ής Σεπτεμβρίου 2019 –Port autonome du Centre και de l’Ouest e.a. κατά Επιτροπής
(Υπόθεση T‑673/17)
«Κρατικές ενισχύσεις – Καθεστώς απαλλαγής από τον φόρο εταιριών που εφαρμόζεται από το Βέλγιο για τους λιμένες του – Απόφαση κηρύττουσα το καθεστώς ενισχύσεων συμβατό με την εσωτερική αγορά – Έννοια της οικονομικής δραστηριότητας – Υπηρεσίες γενικού οικονομικού συμφέροντος – Μη οικονομικές δραστηριότητες – Δυνατότητα διαχωρισμού – Επιλεκτικός χαρακτήρας – Άρθρο 93 ΣΛΕΕ και άρθρο 106, παράγραφος 2, ΣΛΕΕ»
1.
Προσφυγή ακυρώσεως – Προϋποθέσεις παραδεκτού – Φυσικά ή νομικά πρόσωπα – Προσφυγή ασκηθείσα από πολλούς προσφεύγοντες κατά της ίδιας αποφάσεως – Ενεργητική νομιμοποίηση ενός εξ αυτών – Παραδεκτό της προσφυγής στο σύνολό της
(Άρθρο 263, εδ. 4, ΣΛΕΕ)
(βλ. σκέψη 36)
2.
Ένδικη διαδικασία – Εισαγωγικό δικόγραφο – Τυπικά στοιχεία – Σαφής και ακριβής παράθεση των προβαλλομένων ισχυρισμών – Ομαδοποίηση των επιχειρημάτων με το υπόμνημα απαντήσεως – Επιτρέπεται
(Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψεις 38-40)
3.
Ένδικη διαδικασία – Παρέμβαση – Λόγοι ακυρώσεως διαφορετικοί από αυτούς του υπέρ ου η παρέμβαση κύριου διαδίκου – Λόγοι μη δυνάμενοι να συνδεθούν με αυτούς του υπέρ ου η παρέμβαση κύριου διαδίκου – Απαράδεκτο
(Οργανισμός του Δικαστηρίου της Ευρωπαϊκής Ένωσης, άρθρο 40, εδ. 4· Κανονισμός Διαδικασίας του Γενικού Δικαστηρίου, άρθρο 142 § 3)
(βλ. σκέψεις 44-47)
4.
Ανταγωνισμός – Κανόνες της Ένωσης – Αποδέκτες – Επιχειρήσεις – Έννοια – Άσκηση οικονομικής δραστηριότητας – Έννοια – Παροχή προσβάσεως σε λιμενική υποδομή έναντι λιμενικών τελών – Εμπίπτει
(Άρθρο 107 § 1 ΣΛΕΕ)
(βλ. σκέψεις 61-64, 67, 68)
5.
Ενισχύσεις χορηγούμενες από τα κράτη – Εξέτασή τους από την Επιτροπή – Εξέταση καθεστώτος ενισχύσεων στο σύνολό του – Επιτρέπεται – Συνέπειες – Γενικός και αφηρημένος προσδιορισμός των οικονομικών δραστηριοτήτων των επιχειρήσεων που δραστηριοποιούνται σε ορισμένο τομέα
(Άρθρα 107 και 108 ΣΛΕΕ)
(βλ. σκέψεις 66, 67, 86)
6.
Ανταγωνισμός – Κανόνες της Ένωσης – Αποδέκτες – Επιχειρήσεις – Έννοια – Άσκηση οικονομικής δραστηριότητας – Έννοια – Παροχή υπηρεσιών από λιμενικές αρχές σε τιμές οι οποίες είναι δημόσιες, δεν εισάγουν διακρίσεις και καθορίζονται εκ των προτέρων – Εμπίπτουν – Λιμενικές αρχές που ασκούν οικονομικές δραστηριότητες στο πλαίσιο καθήκοντος παροχής δημόσιας υπηρεσίας μη κερδοσκοπικού χαρακτήρα – Ανταγωνισμός με τις επιχειρήσεις κερδοσκοπικού χαρακτήρα – Εμπίπτει
(Άρθρο 107 § 1 ΣΛΕΕ)
(βλ. σκέψεις 77-83)
7.
Ανταγωνισμός – Κανόνες της Ένωσης – Αποδέκτες – Επιχειρήσεις – Έννοια – Φορείς που δραστηριοποιούνται στον λιμενικό τομέα και διαθέτουν προνόμια δημόσιας εξουσίας – Άσκηση οικονομικών δραστηριοτήτων συνδεόμενων με την άσκηση δημόσιας εξουσίας – Εμπίπτει
(Άρθρο 107 § 1 ΣΛΕΕ)
(βλ. σκέψεις 92-94, 97-101, 104)
8.
Ενισχύσεις χορηγούμενες από τα κράτη – Έννοια – Επιλεκτικός χαρακτήρας του μέτρου – Μέτρο που χορηγεί φορολογικό πλεονέκτημα – Πλαίσιο αναφοράς για να διαπιστωθεί εάν υπάρχει πλεονέκτημα – Κριτήρια
(Άρθρο 107 § 1 ΣΛΕΕ)
(βλ. σκέψεις 136-141, 150-169, 192-195)
9.
Ενισχύσεις χορηγούμενες από τα κράτη – Έννοια – Επιλεκτικός χαρακτήρας του μέτρου – Μέτρο που χορηγεί φορολογικό πλεονέκτημα – Καθεστώς φορολογήσεως των κερδών των εταιριών που ασκούν κερδοσκοπικές δραστηριότητες – Άνευ όρων απαλλαγή από τον φόρο φορέων που ασκούν οικονομικές δραστηριότητες – Κρίσιμη παράμετρος για να αποδειχθεί ο επιλεκτικός χαρακτήρας του μέτρου – Εισαγωγή διακρίσεως μεταξύ επιχειρήσεων οι οποίες βρίσκονται σε συγκρίσιμη πραγματική και νομική κατάσταση, μη δικαιολογούμενης από τη φύση και την οικονομία του γενικού φορολογικού συστήματος
(Άρθρο 107 § 1 ΣΛΕΕ)
(βλ. σκέψεις 171, 176-189, 192-195, 197-206)
10.
Ενισχύσεις χορηγούμενες από τα κράτη – Έννοια – Παρέμβαση του κράτους σε τομείς που δεν έχουν αποτελέσει το αντικείμενο εναρμονίσεως εντός της Ευρωπαϊκής Ένωσης – Άμεσοι φόροι – Εμπίπτουν
(Άρθρο 107 § 1 ΣΛΕΕ)
(βλ. σκέψεις 208-212)
11.
Ένδικη διαδικασία – Προβολή νέων ισχυρισμών κατά τη διάρκεια της διαδικασίας – Ισχυρισμός προβαλλόμενος για πρώτη φορά κατά το στάδιο της απαντήσεως – Απαράδεκτο
(Κανονισμός Διαδικασίας του Γενικού Δικαστηρίου, άρθρο 84)
(βλ. σκέψη 219)
12.
Ενισχύσεις χορηγούμενες από τα κράτη – Απαγόρευση – Παρεκκλίσεις – Ενισχύσεις δυνάμενες να χαρακτηρισθούν συμβατές με την εσωτερική αγορά – Ενισχύσεις που ανταποκρίνονται στις ανάγκες συντονισμού των μεταφορών ή αντιστοιχούν στην αποζημίωση λόγω επιβαρύνσεων που συνδέονται με την κατά το άρθρο 93 ΣΛΕΕ έννοια της δημοσίας υπηρεσίας – Εκτίμηση – μη στοχευμένη απαλλαγή φόρου η οποία δεν περιορίζεται στο αναγκαίο ποσό – Αποκλείεται
(Άρθρα 93, 106 § 2 και 107 § 3 ΣΛΕΕ)
(βλ. σκέψεις 220-224)
Αντικείμενο
Προσφυγή δυνάμει του άρθρου 263 ΣΛΕΕ για την ακύρωση της αποφάσεως (ΕΕ) 2017/2115 της Επιτροπής, της 27ης Ιουλίου 2017, σχετικά με το καθεστώς ενισχύσεων SA.38393 (2016/C, πρώην 2015/E) που έθεσε σε εφαρμογή το Βέλγιο – Φορολόγηση λιμένων στο Βέλγιο (ΕΕ 2017, L 332, σ. 1).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Οι Port autonome du Centre et de l’Ouest SCRL, Port autonome de Namur, Port autonome de Charleroi, Port autonome de Liège και Région wallonne φέρουν, πέραν των δικαστικών εξόδων τους, τα έξοδα στα οποία υποβλήθηκε η Ευρωπαϊκή Επιτροπή.
3)
Το Βασίλειο του Βελγίου φέρει τα δικαστικά έξοδά του.